HMS Leviathan (R97)

HMS Leviathan oli Britannian kuninkaallisen laivaston Majestic-luokan lentotukialus, jonka köli laskettiin 18. lokakuuta 1943 Swan Hunterin telakalla. Alus laskettiin vesille 7. kesäkuuta 1945 kumminaan Kentin herttuatar, mutta toisen maailmansodan päättyessä aluksen rakentaminen keskeytettiin. Luokan muista aluksista poiketen se ei koskaan valmistunut tilaajan puuttuessa.Chesneau s. 134

Alus hinattiin heinäkuussa 1946 Portsmouthiin, missä se oli laituriin No3 kiinnitettynä vuoteen 1961, minkä jälkeen alus siirrettiin poijuun Fareham Creekiin. Aluksen merikelpoisuudesta liikkui runsaasti huhuja tämän jälkeen. Sen moottorit poistettiin ja asennettiin 1966 Alankomaiden laivastolle siirrettävään Hr. Ms. Karel Doormaniin. Alus hinattiin Portsmouthista 1968 romutettavaksi.McCart, Neil s. 49

 Lähteet 

Viitteet

Luokka:Kuninkaallisen laivaston Majestic-luokan lentotukialukset
Luokka:Swan Hunterin valmistamat alukset